Puhuttua tuvalua
Uuden-Seelannin viranomaisten julkaisema tuvalunkielinen tiedote koronaviruksesta.
**Tuvalu** (omakielinen nimi: *Te ’gana Tūvalu*) on austronesialainen kieli, jota puhuu noin 11 000 ihmistä pääasiassa Tuvalun saarivaltiossa. Tuvalu on englannin rinnalla maan virallinen kieli. Kielen katsotaan olevan uhanalainen, ja sen lähimmät sukulaiskielet ovat anuta ja pukapuka.

Tuvalun kielilautakunta perustettiin 1972. Se on muun muassa tehnyt etelämurteesta virallisen standardin sekä tuvalun ortografiaa koskevia päätöksiä.

Raamattu käännettiin tuvaluksi ensimmäistä kertaa kokonaan 1987.

Murteet
-------

Tuvalun kielellä on kaksi päämurretta. Ne ovat:

* **Pohjoistuvalu**, jota puhutaan Nanumangan, Nanumean sekä Niutaon saarilla.
* **Etelätuvalu**, jota puhutaan Nukufetaun, Vaitupun, Funafutin sekä Nukulaelaen saarilla.

Päämurteet jakautuvat useisiin pienempiin murteisiin. Jokaisella Tuvalun atollilla on omat murteensa. Vaitupun atollilla puhuttavaa murretta ymmärretään hyvin muuallakin Tuvalussa.

Aakkoset
--------

Tuvalun kielessä on käytössä kuusitoista latinalaisen kirjaimiston aakkosta. Niistä viisi on vokaaleja ja yksitoista konsonantteja. Kirjainta *h* käytetään vain Nukulaelaen murteessa, ja kirjain *g* äännetään ŋ eli ng. Aakkoset ovat: a, e, f, h, i, k, l, m, n, g, o, p, s, t, u, v.

Fonologia
---------

### Konsonantit

|  | Bilabiaalit | Alveolaarit | Velaarit | Glottaalit |
| --- | --- | --- | --- | --- |
| Klusiilit | p | t | k |  |
| Frikatiivit | f | v |  |  | h |
| Nasaalit | m | n | ŋ |  |
| Lateraali |  | l |  |  |

Lähde:

### Vokaalit

|  | Etu | Keski | Taka |
| --- | --- | --- | --- |
| **Suppea** | i |  | u |
| **Puoliavoin** | e |  | o |
| **Avoin** |  | a |  |

Lähde:

Tuvalussa on vain kaksi tavurakennetta, V (pelkkä vokaali) tai CV (konsonantti ja vokaali). Konsonanttiyhtymiä ei ole, mutta muuten konsonanttien esiintymiselle ei ole rajoituksia. Diftongeja ei ole, joten kaikki peräkkäiset vokaalit äännetään eri tavuissa.

Kielioppi
---------

Jokaisen sanan viimeinen kirjain on vokaali. Kielessä on kuusi artikkelia. Yksikön kanssa voidaan käyttää artikkeleita "te", "se" tai "a" ja monikon kanssa "ni", "ne" tai "a". 

### Substantiivit

Tuvalun kielen substantiivit eivät koskaan taivu. Monikko näkyy substantiivia edeltävästä artikkelista tai possessiivipronominista. Monikko voidaan muodostaa myös pidentämällä sanan ensimmäistä vokaalia. 

### Adjektiivi

Tuvalunkielisissä lauseissa adjektiivi tulee substantiivin jälkeen. 

### Verbi

Tuvalun kielen verbit eivät koskaan taivu.

Lähteet
-------

1. ↑  Tuvaluan *Ethnologue*. Viitattu 15.10.2021. (englanniksi)
2. ↑  Did you know Tuvaluan is vulnerable? *Endangered Languages*. Viitattu 15.10.2021. (englanniksi)
3. ↑  What Languages Are Spoken in Tuvalu? *WorldAtlas*.  10.8.2017. Viitattu 15.10.2021. (englanniksi)
4. 1 2  Glottolog 4.4 - Tuvalu *glottolog.org*. Viitattu 15.10.2021.
5. ↑  Monolingual Mania: Current Trends in Pacific Dictionary Making (pdf)  2004. University of South Pacific.  Arkistoitu 2006. Viitattu 3.10.2022. (englanniksi)
6. ↑  Tuvaluan, Ellice Islander in Tuvalu *joshuaproject.net*. Viitattu 15.10.2021. (englanniksi)
7. ↑  ScriptSource - Tuvaluan written with Latin script *scriptsource.org*. Viitattu 15.10.2021.
8. 1 2  Tuvaluan language, alphabet and pronunciation *omniglot.com*. Viitattu 15.10.2021.

Aiheesta muualla
----------------

WikibooksWikibooks 
Wikikirjastossa on aihe: **Tuvalun kieli**. 
* Lisää tietoa tuvalun kielestä (englanniksi)

Austronesialaiset kielet
abadi | abung | adonara | alune | anuta | atšeh | ’auhelawa | badui | bali | belait | bugi | buru | cebuano | chuuk | etelämarquesas | fidži | gao | havaiji | hiligaino | iloko | indonesia | jaava | japi | karoliini | kiribati | madura | malagassi | malaiji | maori | minangkabau | mokerang | nauru | palau | pingelap | pohjoismarquesas | rapanui | samoa | sunda | tagalog | tahiti | taroko | tetum | tikopia | timor | tonga | tšamorro | tuvalu | wanukaka | watubela